b'\n_START_ARTICLE_\nTraktorimarssi\n_START_PARAGRAPH_\nTraktorimarssi on useiden maataloustraktoreiden muodostama moottorimarssi yleisell\xc3\xa4 maantiell\xc3\xa4 tai asemakaavoitetulla alueella, kuten kaupungissa tai taajamassa. Niit\xc3\xa4 j\xc3\xa4rjest\xc3\xa4v\xc3\xa4t tavallisesti mielt\xc3\xa4\xc3\xa4nosoittavat maanviljelij\xc3\xa4t ja vanhojen traktoreiden harrastajat erilaisina kes\xc3\xa4tapahtumina._NEWLINE_Traktorimarssi hidastaa ja ruuhkauttaa yleist\xc3\xa4 liikennett\xc3\xa4, jonka takia siihen tarvitaan poliisiviranomaisen lupa._NEWLINE_Traktorilla yleisell\xc3\xa4 tiell\xc3\xa4 ajettaessa on k\xc3\xa4ytett\xc3\xa4v\xc3\xa4 dieselpolttoainetta tai mik\xc3\xa4li k\xc3\xa4ytet\xc3\xa4\xc3\xa4n poltto\xc3\xb6ljy\xc3\xa4, polttoainevero tulee maksaa p\xc3\xa4iv\xc3\xa4maksuna ja esitt\xc3\xa4\xc3\xa4 maksukuitti vaadittaessa poliisille. T\xc3\xa4m\xc3\xa4 ei koske maatalouteen liittyv\xc3\xa4\xc3\xa4 ajoa, lis\xc3\xa4ksi esim. 11.3.2016 Helsingiss\xc3\xa4 j\xc3\xa4rjestetty traktorimarssi luetaan siihen liittyv\xc3\xa4ksi.'